Arrangørerne bag dette års COOLSHOPGGW og Lan Team Nord kan melde alt udsolgt til Danmarks største lan- og esportsevent i Gigantium i Aalborg. De mange gamere stod og trippede i mellemgangen for at få lov at komme ind og spille, men inden skulle der slæbes udstyr og ledninger, inden man kunne gå i gang med det, de er kommet for - at spille og helst 24 timer i døgnet for de hårde spillere. Men fokus er også på selve eventet og hyggen: - Det er at skabe et event, der er tilgængeligt for alle, hvor både deltagere og gæster kan få en på opleveren, udtaler den stævne ansvarlige Johan "ZUCKA " Sørensen. - Det er en stor succes, fordi vi satser på bredden i dansk esport, siger "Zucka" som er Johan Søresens gamernavn. For Johan spiller skam selv, men ikke denne weekend, der har han travlt med at holde styr på de mange frivillige og ellers sørge for, at alle bliver tjekket ind ved indgangen. Danmarks størst gamerevent spiller helt frem til søndag, og man regner med omkring 2000 daglige gæster, der kommer og kigger med, når der på den store scene spilles turneringer om pengepremier på op til 50.000 kroner.

Opsummering:
De bruger 0,7 megabit i timen, og 2700 amperer strøm i timen de 1500 gamere fra 10 forskellige lande, der de næste to dage er samlet til det, der efterhånden er Danmarks største gamer festival.